Som svar til David Cartagena.

Jeg er godt klar over problematikken ved fælles parkering, men at kalde det "uanede rosourcer" er nok at overdrive en kende. I mange tilfælde vil det blive billigere med ladeinfrastruktur som flere kan deles om, end dem med egen indkørsel som skal bekoste hver sin løsning.

Det er et meget lille fåtal for hvem en elbil allerede i dag ikke er den bedste løsning, hvis budgettet er til en ny bil. Vi snakker folk med kun én bil i husstanden som skal kunne bruges til at trække en større campingvogn til Italien flere gange om året. De mennesker bør, af økonomiske årsager, vente til der findes en elbil til at dække deres behov. En ny bil med brændstofmotor i 2020 vil hurtigt lide et enormt værditab.

Hvis du ikke har råd til en elbil, har du formentlig heller ikke råd til en ny bil. I det tilfælde må du håbe på at brugtmarkedet vokser, så der her er reelle valgmuligheder, men det vokser ikke uden nogen andre køber en ny elbil og på et tidspunkt udskifter den.

En elbil er bedre, billigere (totalomkostninger), nemmere at køre, mere sikker og bedre for miljøet. Det bliver en lang sej kamp, hvis du fortsætter kampen mod dem.